Arzu Çağlan

Arzu Çağlan (d. 4 noyabr 1966, İstanbul), Türkiyəli radyo aparıcısı ve yazıçıdır

 Ümumi məlumat 
Türkiyənin ilk özəl radio proqramçılarından biridir. Türkiyənin ən çox dinlənilən milli radiolarından olan Best FM-də həftəiçi hər səhər saat 10:00–12:00 aralığında yayımlanan "Arzunun inləyən nəğmələri" adlı radio proqramını təqdim etmişdir. Bu proqram ölkənin ən çox dinlənilən səhər tok-şouları sırasında yer almışdır.https://biletino.com/tr/e-uz/arzu-caglan-ile-radyo-programciliginin-abc-si/https://www.cumhuriyet.com.tr/haber/arzu-caglan-az-bile-konusmusum-51237

Türkiyənin ilk qadın musiqi direktoru olmuş, uzun illər Radikal və Milliyet qəzetlərində musiqi yazıları, Amann, Vizyon və Time Out jurnallarında isə müşahidə və təəssürat yazıları qələmə almışdır. Dörd kitabı nəşr olunmuşdur. Hal-hazırda həftəlik nəşr edilən Hafta Sonu Dergisi jurnalında "İnləyən nəğmələr" adlı köşəsində musiqi və populyar mədəniyyət mövzularında yazılar yazır.

 Həyat yolu 
İstanbulun Kadıköy – Mühürdar sahili ərazisində yerləşən bir köşkdə anadan olmuşdur. Atası bərbər, anası evdar qadın idi. Kadıköy Qız Liseyini bitirdikdən sonra İstanbul Universitetinin ALi Mətbuat Məktəbinə daxil olmuşdur. Təhsilini başa vurduqdan sonra iki il Londonda Business English proqramında iştirak etmişdir.

Star TV kanalının Ahmet Özal və Cem Uzan tərəfdaşlığı ilə qurulduğu ildə kanalın İctimaiyyətlə Əlaqələr şöbəsində işləməyə başlayaraq media sahəsinə ilk addımını atmışdır. Burada ona Süper FM radiosunun rəhbərliyi təklif edilsə də, türkcə musiqi yayımlamaq istəmədiyi üçün bu təklifi qəbul etməmişdir.

1992-ci ilin yay aylarında Türkiyənin ilk özəl radiosu olan Kent FM-də yazıçı Əsmahan Ayqol ilə birlikdə "Qadın qadına" adlı proqramı hazırlayıb təqdim etmiş, bir neçə ay sonra yeni qurulan Best FM-ə transfer olunmuşdur. Kent FM-də cümə gecələri alternativ musiqi yayımladığı "İnləyən nəğmələr" proqramını Best FM-də söhbət proqramına çevirmişdir.

Radio kanallarının bağlanması prosesində ən fəal etiraz edən simalardan biri olmuş, İstanbulda hər gün taksilərə qara lentlər paylamışdır.

5 fevral 1993-cü ildən 2000-ci ilə qədər Best FM-də radio aparıcısı və musiqi direktoru kimi çalışmışdır. Bir il Nyu-Yorkda yaşadıqdan sonra yenidən vəzifəsinə qayıtmışdır.https://www.milliyet.com.tr/pembenar/inleyen-nagmeler-sustu-5326519 Nyu-York təəssüratlarını və musiqi yazılarını Everest Yayınları tərəfindən nəşr edilən "İnləyən nəğmələr" kitabında toplamışdır.

2002-ci ildə bu dəfə Uzan Qrupuna keçmiş, həmin struktur daxilində "Radyo Alaturka" və "Rock FM" radiolarını qurmuşdur. Bir il müddətində Kral TV-nin də rəhbəri olmuşdur. TMSF əməliyyatından qısa müddət əvvəl işdən ayrılmışdır. Bu dövrdə "Cazibəli" (Seksi Şey) adlı romanını yazmışdır.

Daha sonra yenidən Best FM-ə qayıdaraq Türkiyənin ən böyük ulduzlarını radio proqramında qonaq etməyi bacarmış və radionun təsir gücünə yeni nəfəs gətirmişdir. 13 mart 2014-cü ildə, Berkin Elvanla bağlı etdiyi yayımların radionun gələcəyini riskə atdığı iddiası ilə proqramdan sonra telefon vasitəsilə Best FM rəhbərliyi tərəfindən vəzifəsindən azad edilmişdir.https://www.hurriyet.com.tr/kelebek/keyif/arzu-caglan-haksizliga-ugradigim-icin-kirginim-26720155

2010-cu ildə üç ayrı qitəni əhatə edən silsilənin ilk kitabı olan "Zövq yolçusu – 9 Avropa Şəhəri" nəşr olunmuşdur. 10 may 2014-cü ildə isə Destek Yayınları tərəfindən "Mən, Sən və O" adlı romanı çap edilmişdir.

2014-cü ilin iyun ayından etibarən "Hafta Sonu Dergisi" jurnalında "İnləyən nəğmələr" adlı köşəsində yazılar yazmağa və eyni jurnal üçün tanınmış sənətçilərlə müsahibələr aparmağa başlamışdır.

 Əsərləri 
 İnləyən Nəğmələr (2002)
 Cazibəli (2006)
 Zövq yolçusu (2010)
 Mən, Sən və O (2014)

 İstinadlar